FPT จับมือ “มิตซุย ฟูโดะซันฯ” ตั้งบ.ร่วมทุน 2 แห่ง รับแผนพัฒนา-บริหารจัดการคลังสินค้า
FPT จับมือ "มิตซุย ฟูโดะซันฯ" ตั้งบ.ร่วมทุน 2 แห่ง รับแผนพัฒนา-บริหารจัดการคลังสินค้าให้เช่า 
FPT จับมือ "มิตซุย ฟูโดะซันฯ" ตั้งบ.ร่วมทุน 2 แห่ง รับแผนพัฒนา-บริหารจัดการคลังสินค้าให้เช่า
26 เม.ย. 2562

บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT เปิดเผยว่า ว่าวันนี้ (26 เม.ย.) บริษัท เฟรเซอร์ส พร็อพเพอร์ตี้ อินดัสเทรียล (ประเทศไทย) จำกัด (FPIT) ซึ่งเป็นบริษัทย่อยของบริษัท ได้เข้าทำสัญญาร่วมลงทุนกับบริษัท มิตซุย ฟูโดะซัน เอเชีย (ไทยแลนด์) จำกัด (MFAT) ซึ่งเป็นบริษัทที่ลงทุนในโครงการพัฒนาอสังหาริมทรัพย์ เพื่อร่วมกันพัฒนาและบริหารจัดการคลังสินค้าให้เช่า รวมถึงสิ่งอำนวยความสะดวกด้านโลจิสติกส์ในประเทศไทย ผ่านบริษัทร่วมทุนที่จัดตั้งขึ้น 2 แห่ง
สำหรับบริษัทร่วมทุนที่จัดตั้งใหม่ ประกอบด้วย บริษัท บางปะกง โลจิสติกส์ พาร์ค จำกัด ทุนจดทะเบียน 295.6 ล้านบาท และบริษัท วังน้อย โลจิสติกส์ พาร์ค จำกัด ทุนจดทะเบียน 1 ล้านบาท โดยในแต่ละบริษัทมี FPIT ถือหุ้น 51% และ MFAT ถือหุ้น 49%